32

### ATVINNUVEGA- OG NÝSKÖPUNARRÁÐUNEYTI Þingsályktun 11/144 um stefnu stjórnvalda um lagningu raflína, 28. maí 2015 - þskj. - Framkvæmd lokið. 1355.

Framkvæmd þingsályktunarinnar (stefnunnar) er hafin og verður hún viðvarandi verkefni við mótun uppbyggingar flutningskerfis raforku. Í kerfisáætlun Landsnets, um uppbyggingu flutningskerfis raforku, er m.a. vísað til þeirra meginreglna og viðmiða sem fram koma í þings- ályktuninni. Þingsályktunin er því komin til framkvæmda. Áhaustþingi 2017 stóð til að leggja fram nýja þingsályktunartillögu sama efnis, í samræmi við ákvæði raforkulaga.

Þingsályktun 15/144 um áætlun um meðferð og ráðstöfun aflamagns sem dregið er frá heildarafla skv. 5. mgr. 8. gr. laga um stjórn fiskveiða, nr. 116/2006, 1. júlí 2015 - þskj. - Framkvæmd lokið. 1574. Sjá útfærslu í reglugerð nr. 630/2016 um veiðar í atvinnuskyni. Reglugerðin er m.a. prent- Stjórn fiskveiða uð í árlegu riti útgefnu af atvinnuvega- og nýsköpunarráðuneytinu: 2016/2017. Lög og reglugerðir.

### FJÁRMÁLA- OG EFNAHAGSRÁÐUNEYTI Þingsályktun 14/144 um ríkisfjármálaáætlun fyrir árin 2016 - 2019, 30. júní 2015 - þskj. - Framkvæmd lokið. 1552.

Þingsályktun þessi var lögð fram á grundvelli 6. mgr. 25. gr. laga um þingsköp Alþingis sem kveður á um að fjármála- og efnahagsráðherra skuli eigi síðar en 1. apríl ár hvert leggja fyrir Alþingi tillögu til þingsályktunar um meginskiptingu útgjalda fjárlaga næsta fjárlagaárs (ramma), svo og greinargerð um breytingar á tekjuöflun ríkisins. Tillögunni skal fylgja áætlun um ríkisfjármál næstu þriggja ára þar á eftir. Þingsályktunin var samþykkt á Alþingi 30. júní 2015 og nær yfir tímabilið 2016 - 2019. Fjárlagafrumvarp fyrir árið 2016 sem lagt var fram 8. september 2015 og varð að lögum 19. desember sama ár byggist í meginatriðum á þeirri ríkisfjármálaáætlun sem þingsályktunin fjallar um. Í þessu samhengi er rétt að geta þess að lög um opinber fjármál, nr. 123/2015, voru sam- þykkt á Alþingi 28. desember 2015 og tóku gildi 1. janúar 2016. Svo sem þar er gert ráð fyrir leggur ráðherra fyrir Alþingi tillögu til þingsályktunar um fjármálaáætlun til næstu fimm ára hið skemmsta, fyrst 2016 og síðan árlega. Í samræmi við það var þingsályktun 55/145 um fjármálaáætlun fyrir árin 2017 - 2021 samþykkt á Alþingi 18. ágúst 2016, sjá þingskjal 1558, 740. mál, 145. lögþ. Segja má því að í fjárlögum fyrir árið 2016 og þingsályktun um fjár- málaáætlun fyrir árin 2017 - 2021 sé að finna yfirlit yfir meðferð og framkvæmd ályktunarinnar, sbr. einnig þær athugasemdir sem umræddum skjölum fylgdu.

### INNANRÍKISRÁÐUNEYTI (DÓMSMÁLARÁÐUNEYTI OG SAMGÖNGU- OG SVEITARSTJÓRNARRÁÐUNEYTI FRÁ 1. MAÍ 2017) Þingsályktun 19/144 um athugun á hagkvæmni lestarsamgangna, 1. júlí 2015 - þskj. - Framkvæmd hafin. 1581.

Málið hefur verið skoðað og rætt við innlendar ráðgjafarstofur. Það kostar verulega fjár- muni að vinna þá vinnu sem óskað er eftir í þingsályktuninni og ljóst að erlendir aðilar þurfa að koma að þeirri vinnu, sbr. greinargerð þingsályktunartillögunnar. Fjármunir fylgdu ekki en engu að síður taka stjórnvöld þátt í vinnu á vettvangi Samtaka sveitarfélaga á höfuð- borgarsvæðinu um að skoða mögulegt fyrirkomulag og hagkvæmni við slíkar samgöngur. Samgöngu- og sveitarstjórnarráðherra og fulltrúar SSH skrifuðu undir viljayfirlýsingu um